Kompani Lauritzen

Kompani Lauritzen er en norsk reality­serie som sendes på TV 2. Ideen bak programmet oppstod i 2015 etter innspilling av en episode av På tur med Dag Otto hos Forsvarets spesialkommando på Rena. Sesong 1 hadde premiere 7. mars 2020, og serien ble en stor seersuksess. Sesong 2 hadde premiere 13. mars 2021, og 1 208 000 så premieren. Opptakene til sesong 3 startet i august 2021, og den tredje sesongen hadde premiere 26. februar 2022. Den fjerde sesongen hadde premiere 25. februar 2023, mens den femte sesongen hadde premiere 2. mars 2024.
Programserien har vunnet åtte Gullrute-priser, serien ble kåret årets nyskapning under Gullruten 2020, er blitt kåret til beste konkurranse­drevne reality tre ganger, har vunnet en publikumspris («fenrik» Geir Aker) og flere fagpriser.
De fire første sesongene av Kompani Lauritzen og de to første sesongene av Kompani Lauritzen: Tropp er spilt inn med base på Setnesmoen ved Veblungsnes i Rauma kommune. Våren 2023 kunngjorde TV 2 at de flyttet innspillingssted til Voss, hvor Bømoen leir skal være utgangspunkt for de tre neste sesongene av både hovedkonseptet med kjendiser og spin-off-serien med vanlige, unge deltagere.
Programmet går ut på at 14 norske kjendiser konkurrerer om «opptak» til «Kompani Lauritzen». Deltagerne starter som rekrutter og må lære seg militær disiplin og må gjennom tøffe øvelser. Etter fire programmer er det tid for den første dimmekampen hvor tre av rekruttene må forlate kompaniet. De gjenstående deltakerne blir aspiranter og fortsetter å konkurrere, og en deltaker må dimittere i hvert program frem til det står igjen fire deltakere som blir en del av Kompani Lauritzen.
Programmet fokuserer imidlertid mest på personlig mestring og å overvinne seg selv samt samarbeid og forbrødring. Deltakerne blir ofte presset ut av komfortsonen og ned i «kjelleren». I tillegg har programmet fokus på alle de morsomme situasjonene som oppstår når personer blir underlagt militær disiplin.
Produsentene engasjerte en tidligere yrkesmilitær offiser i det norske Forsvaret for å utvikle konseptet i tråd med kjerneverdier, metoder og treningsarenaer som ligger til grunn for rekruttreningen i Forsvaret.
Sesong 1 ble sendt fra 2020-03-077. mars 2020 til 2020-05-1616. mai 2020.
Sesong 2 ble sendt fra 2021-03-1313. mars 2021 til 2021-05-2222. mai 2021.
Sesong 3 ble sendt fra 2022-02-2626. februar 2022 til 2022-04-3030. april 2022.
Sesong 4 hadde premiere 2023-02-2525. februar 2023.
Sesong 5 hadde premiere 2024-03-022. mars 2024.
Sesong 6 hadde premiere 22. februar 2025.
I denne versjonen deltar «vanlige unge voksne» (20–28 år) som sliter med overgangen til voksenlivet, og som trenger et «spark bak» for å komme seg videre. Deltakerne vil først og fremst kjempe mot seg selv, ikke hverandre.
Høsten 2022 hadde Kompani Lauritzen: Tropp 1 premiere.
Serien hadde premiere på TV 2 Direkte og TV 2 Play den 2022-10-2424. oktober 2022.
De seks som fullførte ble tildelt Kompani Lauritzens hedersmedalje.
TV 2 opplyste i februar 2023 at innspillingen av Kompani Lauritzen: Tropp 2 startet i mars 2023.
Sesongen hadde premiere på TV 2 Play den 2023-10-2323. oktober 2023, og på TV 2 Direkte den 2024-01-022. januar 2024.
Alle deltagerne ble tildelt Kompani Lauritzens fortjenstmedalje.
Innspillingen av Kompani Lauritzen: Tropp 3 startet i mars 2024.
Sesongen hadde premiere på TV 2 Direkte og TV 2 Play den 2024-10-1515. oktober 2024.
Sommeren 2024 bekreftet TV 2 en fjerde sesong, og lanserte en ny variant – duo. Som deltagere til Kompani Lauritzen: Tropp 4 søkte de etter unge voksne sammen med en forelder eller foresatt.